open-index/open-wikipedia-markdown huggingface dataset:
Spirit They're Gone, Spirit They've Vanished

'''''Spirit They're Gone, Spirit They've Vanished'''* — ჯგუფ Animal Collective-ის სადებიუტო ალბომი, გამოცემული 2000 წელს სახელით  *Avey Tare და Panda Bear''. ალბომი გამოიცა CD დისკის სახით ჯგუფის საკუთარ ლებლზე Animal (ამჟამად Paw Tracks). ალბომი გამოვიდა მცირე ტირაჟით. 2003 წელს ის ხელახლა გამოიცა ორმაგი დისკის სახით Danse Manatee-სთან ერთად FatCat Records-ზე.

## ისტორია
ყველა სიმღერა დაწერა Avey Tare-მა (დევიდ პორტნერი) 1997-1999 წლებში, Penny Dreadfuls-ის გარდა, რომელიც მან 16 წლის ასაკში დაწერა. პორტნერმა და Panda Bear-მა (ნოა ლენოქსი) აკუსტიკური გიტარა და დასარტყმელი საკრავები ჩაწერეს პორტნერის საძინებელში, 1999 წლის ზაფხულში, პიანინო კი მისი მშობლების სასტუმრო ოთახში.

ბასისთვის გამოიყენეს ძველი  სინთეზატორი Roland SH-2, რომელიც ბრაიან ვეიტცის (Geologist) ძმამ იპოვა. ლენოქსი ცდილობდა დასარტყამებზე დაკვრის მანერა მიემსგავსებინა ალბომებისთვის Ocean Rain და Forever Changes. პორტნერი მას ბითბოქსის საშუალებით უჩვენებდა, როგორი რითმი უნდოდა.

## ყდა
გარეკანის ილუსტრაცია იპოვა Avey Tare-მა და იფიქრა, რომ ის მოუხდებოდა ალბომს. თავდაპირველად ალბომი უნდა გამოსულიყო მხოლოდ Avey Tare-ის სახელით, მაგრამ ის ისე მოიხიბლა Panda Bear-ის დაკრულით, რომ გარეკანზე პანდას სახელიც დაამატა.

თავდაპირველ გამოცემას მოჰყვებოდა ბუკლეტი ამ ისტორიით:

## სიმღერების სია
## პერსონალი
*Avey Tare - აკუსტიკური გიტარა, პიანინო, ვოკალი, სინთეზატორი
*Panda Bear - პერკუსია

## სქოლიო 
კატეგორია:Animal Collective-ის ალბომები
კატეგორია:FatCat Records-ის ალბომები
კატეგორია:2000 წლის სადებიუტო ალბომები
კატეგორია:New Weird America-ს ალბომები
Tervaskanto

***Tervaskanto*** — ფინური ფოლკ მეტალ ჯგუფ Korpiklaani-ის მეოთხე სტუდიური ალბომი. იგი გამოიცა 2007 წლის 26 ივნისს.

## სიმღერების სია
## პერსონალი
*იონე იარველა - ვოკალი, ელექტრო და აკუსტიკური გიტარა, მანდოლინა
*იაკო ლემეტი - ელექტრო და აკუსტიკური ვიოლინო, მანდოლინა, გუდასტვირი
*იუჰო კაუპინენი - აკორდეონი, ბექ ვოკალი, გიტარა
*იარკო ალტონენი - ბასი
*კალე სავიარვი - გიტარა, ბექ ვოკალი
*მატი იოჰანსონი - დასარტყმელი საკრავები, ბექ ვოკალი

## სქოლიო 
კატეგორია:2007 წლის ალბომები
კატეგორია:Korpiklaani-ს ალბომები
კატეგორია:Napalm Records-ის ალბომები
სპილოს კუნძული

**სპილოს კუნძული** () — ყინულით დაფარული მთიანი კუნძული ანტარქტიდის სანაპიროსთან. ის სამხრეთის ოკეანეში, სამხრეთ-შეტლანდის კუნძულების ჯგუფიდან ყველაზე მოშორებით მდებარეობს. მას სახელი ადრეულმა მკვლევარებმა უწოდეს, ამ კუნძულზე მობინადრე ზღვის სპილოების გამო. ის სამხრეთ ჯორჯიადან 1253 კილომეტრში, სამხრეთ-დასავლეთით მდებარეობს, 935 კილომეტრში, სამხრეთით ფოლკლენდის კუნძულებიდან და 885 კილომეტრში სამხრეთ-აღმოსავლეთით ჰორნის კონცხიდან. კუნძული წარმოადგენს სადავო ტერიტორიას არგენტინას, ჩილესა და ბრიტანეთს შორის.

## გეოგრაფია 
მინი|250px|left|
მინი|250px|სპილოს კუნძულის ხედი
კუნძულის ფართობია 558 კმ², ხოლო სიმაღლე, პარდოს ქედზე, ზღვის დონიდან მაქსიმალური სიმაღლეს, 853 მეტრს აღწევს. კუნძულის მნიშვნელოვან ობიექტებს წარმოადგენენ: იელჩოს კონცხი, ვალენტინის კონცხი და სათვალთვალო კონცხი, რომლებიც მის უკიდურეს ჩრდილოეთ, აღმოსავლეთ და სამხრეთ წერტილებს წარმოადგენენ. ასევე ვილდის წერტილი, წყალში შეჭრილი ხმელეთის პატარა ნაწილი კუნძულის ჩრდილოეთ სანაპიროზე. სიმტკიცის მყინვარი არის კუნძულის მთავარი მყინვარი.

## ისტორია 
კუნძული აღმოჩენილი იქნა 1820 წლის თებერვლის დასაწყისში ედვარდ ბრანსფილდის მოგზაურობის დროს. ზღვის სპილოს კუნძულს () სახელი პირველად უწოდა ინგლისელმა ვეშაპდამჭერმა რობერტ ფაილდსმა () კუნძულის სანაპიროზე შემჩნეული ამ ცხოველების სიმრავლის გამო.

1821 წლის 29 იანვარს კუნძულის კარტოგრაფია ჩაატარა ფადეი ბელინსგაუზენის ექსპედიციამ და მას ადმირალ სემიონ მორდვინოვის პატივსაცემად უწოდა მისი სახელი.

კუნძული ყველაზე უფრო ცნობილი გახდა შეკლტონის 1914-1917 წლების ტრანსანტარქტიკული საიმპერიო ექსპედიციის დამთავრების შემდეგ, როდესაც 1916 წლის 14 აპრილს იქ გადავიდა უედელის ზღვაში ავარიაგანცდილ გემ «ენდიურანსის» ჯგუფის 28 წევრი. 17 აპრილს ექსპედიციის წევრებმა უაილდის კონცხზე (სახელი დარქმეულია ერნესტ შეკლტონის მოადგილის — ფრენკ უაილდის პატივსაცემად) დააფუძნეს ბანაკი, სადაც მისი ხელმძღვანელობით გამოიზამთრეს 1916 წლის 30 აგვისტომდე, სანამ შეკლტონმა არ მოახდინა მათი ევაკუაცია პუნტა-არენასში.

File:LaunchingTheJamesCaird2.jpg
File:AllSafeAllWell.jpg
File:Elephant_island_party.jpg

## ბიბლიოგრაფია
**Antarctica*. Sydney: Reader's Digest, 1985.
*Child, Jack. *Antarctica and South American Geopolitics: Frozen Lebensraum*. New York: Praeger  Publishers, 1988.
*Mericq, Luis. ''Antarctica: Chile's Claim*. Washington: National Defense University, 1987.
*Pinochet de la Barra, Oscar. *La Antarctica Chilena*. Santiago: Editorial Andrés Bello, 1976.
*Stewart, Andrew, *Antarctica: An Encyclopedia''. London: McFarland and Co., 1990 (2 volumes).
* "Elephant Island - An Antarctic Expedition" by Author Chris Furse, published by Anthony Nelson Ltd, 7 St. John's Hill Shrewsbury SY1 1JE Salop England, ISBN 0-904614-02-6

## სქოლიო
კატეგორია:ანტარქტიკა
კატეგორია:სამხრეთ-შეტლანდის კუნძულები
კატეგორია:კუნძულები ანბანის მიხედვით
მენდოსა (ქალაქი)

**მენდოსა** — ქალაქი არგენტინაში, მენდოსის პროვინციის დედაქალაქი. მდებარეობს პროვინციის ჩრდილო-ცენტრალურ ნაწილში. ანდების აღმოსავლეთ კალთების მთისწინეთში. 2001 წლის მონაცემებით, ქალაქის მოსახლეობა შეადგენდა 110,993 ადამიანს. წარმოქმნის დიდი მენდოსის მეტროპოლიას, რომლელიც არგენტინის სიდიდით მეოთხე მეტროპოლიაა. (მოსახლეობა 848,660 ადამიანი 2001 წ.).

ქალაქის ეკონომიკური საქმიანობის მთავარ დარგებს ზეითუნის ზეთისა და ღვინის წარმოება წარმოადგენს. ეს რეგიონი უდიდესია მთელი ლათინური ამერიკის ღვინის მწარმოებელ რეგიონებს შორის.
[მინი|left|250პქ|[ხოსე სან-მარტინის მონუმენტი]]

## რესურსები ინტერნეტში
* კუიოს უნივერსიტეტი
* მენდოსისა და მისი შემოგარენის ფოტოები
* მუნიციპალიტეტის ოფიციალური საიტი
* ქალაქის ტურიზმის ოფიციალური საიტი 

კატეგორია:მენდოსას პროვინციის ქალაქები
ტრემისისი

-ის დროინდელი ტრემისისი]]
**ტრემისისი** (ლათ: *Tremissis*) — მცირე ზომის რომაული ოქროს მონეტა. შეადგენს სოლიდუსის 1/3-ს. მისი წონა იყო 1.55 გრ. სუფთა ოქრო. ტრემისისის მოჭრა გრძელდებოდა რომის იმპერიის მემკვიდრეების მიერ, როგორც ბიზანტიაში, ისე ანგლო-საქსონურ ბრიტანეთში.

## რესურსები ინტერნეტში
*ტაქსფრიგოლდი
*ჰონორიუსის ტრემისისი 
*ტრემისისი დიქშნერი.კომზე

კატეგორია:ბიზანტიური მონეტები
კატეგორია:რომაული მონეტები
ეკლესია შუბნიშანი

**ეკლესია შუბნიშანი** — ეკლესია კასპში, ყაზბეგის ქუჩაზე. თარიღდება განვითარებული ფეოდალური ხანით. 

ეკლესია დარბაზულია (6,5 × 5 მ), ნაგებია მოყვითალო ფერის უხეშად დამუშავებული ქვის დიდი კვადრებით, გამოყენებულია ნატეხი ქვა და აგურიც. ეკლესია დაზიანებულია. შესასვლელი დასავლეთიდანაა. საკურთხევლის ქვედა ნაწილი სარკმლის ძირამდე სწორკუთხაა, შემდეგ - ნალისებრი. აფსიდი კონქითაა გადახურული, საკურთხეველში დგას სატრაპეზო ქვა, ჩრდილოეთით ორი ნიშია, სამხრეთით - ერთი. სატრიუმფო თაღი იმპოსტებს ეყრდნობა. დასავლეთ კედლის სამხრეთ ნაწილში ერთი სარკმელია. დასავლეთ ფასადზე, კარის თავზე აგურის წყობით გამოყვანილია ჯვარი. 

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:კასპის მუნიციპალიტეტის ტაძრები
კასპის მაცხოვრის ეკლესია

300px|მინი
**კასპის მაცხოვრის ეკლესია** — არქიტექტურული ძეგლი კასპის ჩრდილო-აღმოსავლეთ ნაწილში, მდინარე ლეხურის მარცხენა ნაპირზე. თარიღდება გვიანდელი ფეოდალური ხანით. 

ეკლესია დარბაზულია (7,93 X 5 მ), ნაგებია სხვადასხვა ზომის მოყვითალო ფერის ნატეხი ქვით, გამოყენებულია რიყის ქვა და აგურიც. შესასვლელი ჩრდილოეთიდანაა. კარი შიგნიდან და გარედან სწორკუთხაა. ნახევარწრიულ აფსიდს წინ არდაბაგი აქვს. აფსიდის ღერძზე თაღოვანი სარკმელია, მის ჩრდილოეთით თაღოვანი ნიშია, სამხრეთით - სწორკუთხა. საკურთხევლის კედელზე მოდგმულია სატრაპეზო ქვა. დარბაზის დასავლეთ კედელში სწორკუთხა სარკმელია. კამარა საბჯენ თაღს ეყრდნობა, თაღი - წყვილ პილასტრს. გრძივ კედლებს მთელ სიგრძეზე ერთსაფეხურიანი ჩამოსაჯდომი გასდევს.

## ლიტერატურა
კატეგორია:კასპის მუნიციპალიტეტის ტაძრები
ბასილისკოსი (ბიზანტია)

**ბასილისკოსი** (ლათ.: *Flavius Basiliscus*, უცნ.- ზამთარი 476 / 477) — აღმოსავლეთ რომის იმპერატორი 475-476 წლებში. ლეონ I-ის ცოლისძმა. ტახტზე ავიდა იმპერატორ ზენონის ტახტიდან ჩამოგდების შემდეგ. ტახტზე ასვლაში სავარაუდოდ ეხმარებოდა საკუთარი და, იმპერატორ ლეონ I-ის ქვრივი, ვერინა.

ბასილისკოსი მმართველობამ დასაწყისშივე გამოიწვია ხალხის უკმაყოფილება. რამდენადაც ზენონმა, გაქცევისას, მოახერხა იმპერიის ხაზინის წაღება. ბასილისკოსი იძულებული გახდა გაეზარდა გადასახადები. ამას დაერთო უკმაყოფილება საკუთრი დის ვერინას მხრიდან. როგორც ამბობენ, იმის შიშით, რომ ტახტში არ შეცილებოდა, სიკვდილით დასაჯა მისი საყვარელი.

ხალხის უკმაყოფილება გაამძაფრა, აგრეთვე, იმან, რომ ბასილისკოსმა გამოსცა ედიქტი რითაც გაუქმებულად გამოაცხადა 451 წლის ქალკედონის მე-4 საეკლესიო კრების გადაწყვეტილებები და უფლებებში აღადგინა მონოფიზიტი მღვდელთმთავრები. ყოველივე ამის შედეგად, მმართველობის 20 თვის შემდეგ, ინტრიგებისა და შეთქმულების, ხარჯზე, ჩამოგდებული იქნა ტახტიდან ზენონის მიერ. ოჯახთან ერთად გადაასახლეს და გამოკეტეს კაპადოკიის ერთ-ერთ ციხესიმაგრეში, სადაც დაიხოცნენ შიმშილისაგან. მისი მმართველობის დროს, 476 წელს, კონსტანტინოპოლის საჯარო ბიბლიოთეკაში (დაარსებული იყო იმპერატორ იულიანე განდგომილის მიერ) გაჩენილმა ხანძარმა იმსხვერპლა 120000-მდე ხელნაწერი.

## ლიტერატურა 
* *ვ. ასათიანი, „ბიზანტიური ცივილიზაცია“, თბ., 2006 წელი. გვ. 479*

კატეგორია:ბიზანტიის იმპერატორები
კატეგორია:V საუკუნის ბიზანტიის იმპერატორები
კატეგორია:დაბადების წელი უცნობია
კასპის მთავარანგელოზის ეკლესია

**კასპის მთავარანგელოზის ეკლესია** – ეკლესია კასპის სამხრეთ-დასავლეთით სამ კილომეტრზე, მდინარე მტკვრის მარცხენა ნაპირზე. თარიღდება გვიანდელი ფეოდალური ხანით. 

ეკლესია დარბაზულია (10,7 X 5 მ), დგას ერთსაფეხურიან ცოკოლზე, ნაგებია სხვადასხვა ზომისა და ფორმის რუხი ფერის ნატეხი ქვით, გამოყენებულია შირიმის ქვაც. სარკმლის საპირები მოცისფრო ქვისაა. ეკლესიაში შესასვლელი სამხრეთიდანაა. კარი შიგნიდან არქიტრავულია, გარედან - თაღოვანი. ნალისებრი აფსიდის ღერძზე თაღოვანი სარკმელია, მის ჩრდილოეთით ორი ნიშია, სამხრეთით - ერთი. კამარა ეყრდნობა ორსაფეხურიან პილასტრებზე დადგმულ საბჯენ თაღს. პილასტრები დასრულებულია სადა იმპოსტებით. პილასტრების პირველ საფეხურებს კედლის მიმდებარე დეკორატიული თაღები ეყრდნობა. სამხრეთ კედელში გაჭრილია ორი ფართო თაღოვანი სარკმელი. ეკლესია შიგნიდან მთლიანად შელესილია. შემორჩენილია მოხატულობის ფრაგმენტები. აღმოსავლეთ ფასადზე სარკმლის საპირე მორთულია წრეში ჩაწერილი ჯვრებით. სათაურის ჩუქურთმა დაზიანებულია. სარკმლის თავზე იყო რელიეფი, რომელიც ბათქაშითაა დაფარული. ეკლესიას თაროსებრი ლავგარდანი ჰქონია.

ეკლესიაზე სამხრეთიდან მიშენებულია ოთხსართულიანი კოშკი (9,9 X 3,35 მ), რომელიც უფრო მცირე ზომის ქვებითაა ნაგები, ვიდრე ეკლესია. კოშკის პირველი სართული ეკლესიის სამლოცველოს წარმოადგენს. შესასვლელი სამხრეთიდანაა, მეორე სართულის დონეზე. ნახევარწრიულ აფსიდში ორი თაღოვანი სარკმელია, აღმოსავლეთის სარკმელი ვიწროა, დასავლეთისა - უფრო ფართო. სართული გადახურულია საბჯენ თაღებზე დაყრდნობილი კამარით. კოშკის ზედა სართულები საცხოვრებელი და სათავდაცვო დანიშნულებისაა. მეორე და მესამე სართულის კედლებში სათოფურები, ფართო ოთხკუთხა სარკმლები და ორ-ორი ბუხარია. მეოთხე სართული, რომელიც გაერთიანებული იყო ეკლესიაზე დაშენებულ სათავსთან, წარმოადგენდა გახსნილ საბრძოლო ბანს.

## ლიტერატურა
კატეგორია:კასპის მუნიციპალიტეტის ტაძრები
კასპის ღვთისმშობლის ეკლესია

**კასპის ღვთისმშობლის ეკლესია** — ეკლესია კასპში, ყაზბეგის ქუჩაზე, კვირაცხოვლის ეკლესიის ჩრდილო-აღმოსავლეთით 150 მეტრზე. თარიღდება ფეოდალური ხანით. 

ეკლესია დარბაზულია (7,85 X 4,97 მ), ნაგებია ნატეხი და რიყის ქვით. თაღები ამოყვანილია აგურით. შენობა დაზიანებულია. შიგნიდან და გარედან არქიტრავით გადახურული შესასვლელი დასავლეთითაა. ნალისებრი აფსიდის ღერძზე სწორკუთხა სარკმელია, მის გვერდებზე — ნახევარწრიული ნიშები. დარბაზის კამარა ეყრდნობა საბჯენ თაღს. დარბაზის დასავლეთ კედელში ერთი სწორკუთხა სარკმელია.

## ლიტერატურა
კატეგორია:კასპის მუნიციპალიტეტის ტაძრები
Danse Manatee

***Danse Manatee*** — ჯგუფ Animal Collective-ის მეორე სტუდიური ალბომი, რომელიც გამოვიდა  2001 წლის ივლისში ლეიბლზე Catsup Plate,  *Avey Tare, Panda Bear და Geologist*-ის სახელით. თავდაპირველად მხოლოდ 1000 ასლი გამოიცა, თუმცა 2003-ში ის ხელახლა გამოვიდა ორმაგ დისკზე ''Spirit They're Gone, Spirit They've Vanished*-თან ერთად. ჯგუფის წევრმა Geologist-მა, რომელიც პირველად ამ ალბომზე შეუერთდა Avey Tare-სა და Panda Bear-ს, თქვა, რომ ეს შესაძლოა მისი საყვარელი ალბომია, მიუხედავად  იმისა, რომ ის არაპოპულარულია ფანებსა და კრიტიკოსებში.

## ჩაწერა
ალბომი ჩაიწერა ბევრ სხვადასხვა ადგილას, მათ შორის Avey-ს მშობლების სახლში, ჯგუფის საერთო სახლში ბრუკლინში, Geologist-ის ოთხში კოლეჯის საერთო საცხოვრებელში და რადიო სადგურში. ჯგუფმა გამოიყენა გიტარა, სინთეზატორი, სემპლები. დასარტყამ ინსტრუმენტებად მათ გამოიყენეს სხვადასხვა ნივთები. ამასთან, ისინი ცდებს ატარებდნენ ძალიან მაღალი და დაბალი სიხშირის ხმებზე.

2003 წლის გამოცემისთვის *Danse Manatee''-ს რემასტერინგი გააკეთა Sung Tongs-ის პროდიუსერმა რასტი სანტოსმა.

## სიმღერების სია
## პერსონალი
*Avey Tare - ელექტრო და აკუსტიკური გიტარა, ვოკალი, სინთეზატორი, ელექტრონიკა, პერკუსია
*Panda Bear - დასარტყმელი საკრავები, ვოკალი, სინთეზატორი, ელექტრონიკა, პერკუსია
*Geologist - მინიდისკები, ვოკალი, სინთეზატორი, ელექტრონიკა, პერკუსია

## სქოლიო 
კატეგორია:2001 წლის ალბომები
კატეგორია:Animal Collective-ის ალბომები
კატეგორია:FatCat Records-ის ალბომები
კვარხითის წმინდა გიორგის ეკლესია

**კვარხითის წმინდა გიორგის ეკლესია**  – ეკლესია გორის მუნიციპალიტეტის სოფელ კვარხითის სამხრეთ-აღმოსავლეთით. სავარაუდოდ თარიღდება გვიანდელი ფეოდალური ხანით. 

ეკლესია დარბაზულია (6,5 X 5,1 მ), ნაგებია რიყის ქვით. დაზიანებულია: გადახდილი აქვს სახურავი, მორღვეულია შესასვლელისა და აღმოსავლეთ სარკმლის გვერდის საპირე წყობა. სწორკუთხა შესასვლელი სამხრეთ კედელშია. ნახევარწრიული აფსიდი დარბაზისაგან გამოყოფილია მცირე შვერილიანი მხრებით, რომლებიც თარო-იმპოსტით მთავრდება. იმპოსტზე ქვის სატრიუმფო თაღია გადაყვანილი. აფსიდის ღერძზე შიგნიდან სწორკუთხა, გარედან თაღოვანი სარკმელია (ამოქოლილია), რომლის ქვემოთ, კედელთან ქვით ნაწყობი სატრაპეზოა. აფსიდის სამხრეთ კედელში მცირე სწორკუთხა თახჩაა, ჩრდილოეთ კედელზე ქვით ნაშენი ტუმბოა მოდგმული. თითო სარკმელი ეკლესიის ჩრდილოეთის (სანახევროდ ამოშენებულია) და სამხრეთის კედელშიცაა. დაახლოებით XVIII საუკუნეში ეკლესიის კედლები 0,5 მეტრით გააგანიერეს და შენობას ბანიანი საბრძოლო კოშკი დააშენეს. ეკლესიის კამარაში, ჩრდილო-დასავლეთ კუთხეში დატანებულია კოშკში ასასვლელი ხვრელი. კოშკის აღმოსავლეთ და დასავლეთ კედლის შუაში თაღოვანი ნიში-ბუხრებია. აღმოსავლეთ კედელში, ბუხრის ორივე ზედა მხარეს ვიწრო და მაღალი სარკმლებია. დასავლეთ კედლის ჩრდილოეთ მხარეს სათოფურებია. კოშკის კედლების ზედა ნაწილები ჩამონგრეულია.
 
## ლიტერატურა
კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კასპის თეოდორე ტირონის ეკლესია

300px|მინი
**კასპის თეოდორე ტირონის ეკლესია** — ეკლესიის კომპლექსი კასპში, შედგება ეკლესიის, მინაშენის, გალავნისა და ცილინდრული კოშკისაგან. კომპლექსი თარიღდება ფეოდალური ხანით. 

ეკლესია დარბაზულია (13,4 X 6,3 მ), ნაგებია აგურითა და ნატეხი ქვით, ფასადებზე გამოყენებულია სხვადასხვა ზომის ყვითელი და მოყავისფრო თლილი ქვა. ეკლესიას ორი შესასვლელი აქვს — დასავლეთიდან და სამხრეთიდან. დასავლეთის კარი გარედან თაღოვანია, შიგნიდან — არქიტრავული. ნახევარწრიული აფსიდის ღერძზე ერთი თაღოვანი სარკმელია. დარბაზი გადახურულია შეისრული კამარით. ორსაფეხურიან პილასტრებზე გადადის თაღი, რომელიც დასავლეთ კედელთან ვიწროვდება და ეყრდნობა კრონშტეინებს. დასავლეთით და სამხრეთით თითო დიდი სარკმელია. სამხრეთის სარკმელი თაღოვანია, დასავლეთისა სწორკუთხა. ინტერიერი შელესილია. აღმოსავლეთ ფასადზე სარკმელი აგურითაა ამოყვანილი. აგურისაა ეკლესიის გვიანდელი ლავგარდანიც. სამხრეთ ფასადის აღმოსავლეთ კუთხესთან, ქვაზე ამოკვეთილია მცირე ჯვარი. ეკლესიის სახურავი ორფერდაა, გადახურულია კრამიტით. ეკლესია მოქმედია, ტაძარი მოიხატა გია მაისაშვილის მიერ, დამშვენდა მისი კედლები მრგლოვანი დამწერლობით.

ეკლესიას ორი მინაშენი აქვს: ჩრდილოეთისა და სამხრეთისა, რომელიც ზედ ეკლესიის კედელზეა მიშენებული. სამხრეთ მინაშენში შესასვლელი დასავლეთიდანაა. ნახევარწრიული აფსიდის ღერძზე ვიწრო თაღოვანი სარკმელია. მინაშენი გადახურულია ცილინდრული კამარით, რომელიც ჩრდილოეთ კედლის ორ თაღს ეყრდნობა.

ეკლესიას ჩრდილოეთიდან გალავანი აქვს მიშენებული. თარიღდება გვიანდელი ფეოდალური ხანით, ნაგებია რიყისა და ნატეხი ქვით (შემორჩენილია კედლის სიგრძის 17,55 მ, სიმაღლის დაახლოებით 5,3 მ). გალავანი დაზიანებულია: შემორჩენილია მხოლოდ აღმოსავლეთ კედლის ნაწილი და ჩრდილოეთ კედლის ქვედა ნაწილი, მონგრეულია ქონგურები. მოგვიანებით ჩრდილოეთ კედლის გადარჩენილ ქვედა ნაწილზე სამეურნეო დანიშნულების ნაგებობები დაუშენებით, გალავნის კედელში გაუჭრიათ კარი (ამჟამად ამოქოლილია) და ფართო სარკმლები. გალავანში ორრიგად დატანებულია რვა წყვილი სათოფური. ქვედა რიგის სათოფურები დიდი ზომისაა.

გალავნის ჩრდილო-აღმოსავლეთ კუთხეში ცილინდრული კოშკი დგას (დიამეტრი 3,8 მ, კედლის სისქე 1 მ), ნაგებია რიყის ქვით. კოშკი დაზიანებულია: შეიმჩნევა სამი სართულის ნაშთი. ქვედა სართულები მიწითაა ამოვსებული. სამი სათოფურიდან ერთი ჩამოშლილია. კოშკში შესასვლელი არ ჩანს. კედელში დატანებულია სართულების დამაკავშირებელი კიბის საფეხურები. ფასადებზე ჩანს სართულშუა გადახურვის ხის ძელის ფრაგმენტები.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
I Walk Alone (ტარია ტურუნენის სიმღერა)

„**I Walk Alone**“ — ტარია ტურუნენის სიმღერა და პირველი სინგლი ალბომიდან *My Winter Storm*. იგი გამოვიდა 2007 წლის 26 ოქტომბერს, ლეიბლ Universal Music-ზე.

## სიმღერა 
სიმღერა დაიწერა მათიას ლინდბლომისა და ანდერს ვოლბეკის მიერ; შთაგონებულია მოცარტის „რეკვიემის“ მიერ, რის გამოს ქმნის თეატრალურ ატმოსფეროს, რომელსაც აკომპანირებას უწევს ორკესტრი, გიტარა და ტარიას ძლიერი, საოპერო ხმა.

როგორც თვით ტარია აცხადებს, „სიმღერა კარგად აღწერს ჩემს შინაგან გარემოს და წარმომაჩენს, როგორც მომღერალს“.

## მუსიკალური ვიდეო 
ვიდეო გადაღებულია ეშმაკის ტბაზე, გერმანიის დედაქალაქ ბერლინში. რეჟისორია ჯონ ჰეიტმანი (რომელიც აგრეთვე იყო ჯგუფ Nightwish-ის სიმღერის ვიდეოს „Sleeping Sun“ რეჟისორი). კლიპში ტარიას შესრულებით ოთხი პერსონაჟია წარმოდგენილი: ფენიქსი, გარდაცვლილი ბიჭუნა, თოჯინა და ყინულის (თოვლის) დედოფალი (ამის გამო ტარიას თაყვანისმცემლები ხოლმე როგორც მუსიკისა და ყინულის დედოფალს მოიხსენიებენ).

## სქოლიო 
კატეგორია:ტარია ტურუნენის სიმღერები
კატეგორია:2007 წლის სინგლები
Campfire Songs

***Campfire Songs*** — ჯგუფ Animal Collective-ის მესამე სტუდიური ალბომი, გამოცემული  *Campfire Songs*-ის სახელით 2003 წლის მარტში. ეს არის ჯგუფის პირველი ალბომი, რომელზეც უკრავს Deakin. Geologist არ უკრავს ალბომზე, თუმცა ის ესწრებოდა ჩაწერას და მართავდა მინიდისკ პლეიერებს. ალბომი ხელახლა გამოიცა 2010 წლის 26 იანვარს Paw Tracks Records-ზე.

## სიმღერების სია
## პერსონალი
*Avey Tare - აკუსტიკური გიტარა, ვოკალი
*Panda Bear - აკუსტიკური გიტარა, ვოკალი
*Deakin - აკუსტიკური გიტარა, დამხმარე ვოკალი

## რესურსები ინტერნეტში
* Catsup Plate 

## სქოლიო 
კატეგორია:2003 წლის ალბომები
კატეგორია:Animal Collective-ის ალბომები
ტვიკენჰემი (სტადიონი)

მინი|250პქ
**ტვინკჰემი** - სტადიონი, ლონდონში, გაერთიანებული სამეფო. ის წარმოადგენს რაგბის უდიდეს სტადიონს ინგლისში. სტადიონზე ეტევა 82.000 ადამიანი. სიდიდით მეორე სტადიონია გაერთიანებულ სამეფოში უემბლის შემდეგ.

## რესურსები ინტერნეტში
* სტადიონის საიტი

კატეგორია:გაერთიანებული სამეფოს სტადიონები
Here Comes the Indian

***Here Comes The Indian*** — ჯგუფ Animal Collective-ის მეოთხე სტუდიური ალბომი, გამოცემული 2003 წლის 17 ივნისს. ესაა ჯგუფის პირველი ალბომი *Animal Collective*-ის სახელით. ეს ასევე არის პირველი ალბომი, რომელზეც ჯგუფის ოთხივეწევრი უკრავს. თუმცა, წინა ალბომის Campfire Songs-ის ჩაწერაში Geologist-ი მონაწილეობდა.

## სიმღერების სია
#Native Belle  – 3:52
#Hey Light  – 5:41
#Infant Dressing Table  – 8:35
#Panic  – 4:48
#Two Sails On a Sound  – 12:20
#Slippi  – 2:49
#Too Soon  – 6:27

## ადრეული მიქსი
ალბომის ადრეული მიქსი ხელმისაწვდომი იყო ინტერნეტში. ვოკალის უმეტესი ნაწილი ჯერ არ იყო დადებული, გიტარა უფრო გამოკვეთილი იყო და სიმღერების თანმიმდევრობაც განსხვავდებოდა.

#Too Soon - 7:01
#Native Bell - 3:56
#Daylight - 7:03
#Chant - 5:26
#Two Sails - 12:31
#Slippi - 2:55
#Infinite Dressing Table - 10:51

## პერსონალი
* Avey Tare
* Panda Bear
* Geologist
* Deakin
* ნიკოლას ვერნესი - ხმის ინჟინერია

## რესურსები ინტერნეტში
*Review by Rod Smith of Minneapolis City Pages
*Fat cats Animal Collective and Black Dice pounce on Austin  by Andrew Ward of The Daily Texan

## სქოლიო 
კატეგორია:2003 წლის ალბომები
კატეგორია:Animal Collective-ის ალბომები
Leaving You For Me

„**Leaving You For Me**“ — გერმანელი მომღერლის, მარტინ კესიცის როკ-სიმღერა, რომელიც გაფორმებულია კლასიკური ელემენტებით. სიმღერაში მიწვეული ვოკალისტია ფინელი საოპერო და აგრეთვე როკ-მომღერალი ტარია ტურუნენი. სინგლი რეალიზაციაში ჩაეშვა 2005 წლის 23 მაისს. ვიდეო გადაღებულია ვიკინგების გაერთიანება როზალია ცენტრში, რომელიც მდებარეობს დასავლეთ ფინეთში.

კატეგორია:ტარია ტურუნენის სიმღერები
კატეგორია:2005 წლის სინგლები
კატეგორია:სიმფონიური როკ-სინგლები
კასპის კვირაცხოვლის ეკლესია

**კასპის კვირაცხოვლის ეკლესია** – ეკლესია კასპში, ყაზბეგის ქუჩაზე. თარიღდება განვითარებული ფეოდალური ხანით. 

ეკლესია დარბაზულია (16,65 X 7,3 მ), ნაგებია სხვადასხვა ფორმისა და ზომის რუხი ფერის დამუშავებული ქვით, გამოყენებულია აგური, შირიმისა და რიყის ქვაც. შენობა ძლიერ დაზიანებულია: დანგრეულია კამარა და საბჯენი თაღები, კედლების ზედა ნაწილი, სამხრეთ პილასტრების ქვედა ნაწილი, სამხრეთ კარის ხვრელი, სამხრეთ კედლის დასავლეთ სარკმლიდან გადარჩენილია მხოლოდ მარჯვენა წირთხლის ნაშთი. დასავლეთ შესასვლელი ამოშენებულია; ლავგარდანი აღარა აქვს. ეკლესიაში შესასვლელი სამხრეთიდანაა. ნახევრად ოვალური ღრმა აფსიდის ღერძზე თაღოვანი სარკმელია, მის სამხრეთით - ერთი პატარა ოთხკუთხა ნიში. კამარის საბჯენი თაღები უჩვეულო ფორმის (ზემოთ ოდნავ გამოწეულია კედლიდან, ქვემოთ მეტად) ორი წყვილ პილასტრს ეყრდნობა. სატრიუმფო თაღის იმპოსტების დონე დარბაზის ქუსლის დონეზე დაბალია. სამხრეთ კედლის აღმოსავლეთ და დასავლეთ ნაწილში გაჭრილი ყოფილა თითო თაღოვანი სარკმელი.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ. 

კატეგორია:კასპის მუნიციპალიტეტის ტაძრები
Sung Tongs

***Sung Tongs*** — ჯგუფ Animal Collective-ის მეხუთე სტუდიური ალბომი, გამოცემული 2004 წლის 3 მაისს FatCat Records-ზე.

ალბომზე ჯგუფის მხოლოდ ორი წევრი, Avey Tare და Panda Bear უკრავენ. ორივე იყენებს აკუსტიკურ გიტარასა და დოლებს. ელექტრო გიტარა, რომელიც მათი წინა ალბომის მნიშვნელოვანი ელემენტი იყო, აქ არ ისმის. ამის გამო ჯგუფის ჟღერადობა უფრო მიუახლოვდა ფსიქ ფოლკს და ფრიკ ფოლკს.

## სიმღერების სია
## პერსონალი
* Avey Tare
* Panda Bear
* რასტი სანტოსი - ხმის ინჟინერია

## მიღწევები
* **#9** Pitchfork Media-ს დეკადის პირველი ნახევრის (2000–2004)  ტოპ 100 ალბომში
* **#2** Pitchfork Media-ს 2004 წლის ტოპ 50 ალბომში
* **#27** Pitchfork Media-ს 2000-იანი წლების ტოპ 200 ალბომში 
* **#2** Tiny Mix Tape-ის 2000-იანი წლების ტოპ 100 ალბომში 

## სქოლიო 
კატეგორია:2004 წლის ალბომები
კატეგორია:Animal Collective-ის ალბომები
კატეგორია:FatCat Records-ის ალბომები
კატეგორია:New Weird America-ს ალბომები
თამარი (დავით აღმაშენებლის ასული)

**თამარი** (გ. 1161 წლის შემდეგ) – დავით აღმაშენებლის ასული, შირვანშაჰ მანუჩაჰრ III-ის ცოლყოფილი. დაქვრივების შემდეგ დაბრუნდა სამშობლოში და ააშენა თიღვის ტაძარი, იქვე აღიკვეცა მონაზვნად თომას სახელით. ნიკორწმინდის სულთა მატიანე წერს: 

დავით აღმაშენებლის ცხოვრებაში ვკითხულობთ: 

ხოლო ქართლის ცხოვრება კი გვამცნობს: 

## რესურსები ინტერნეტში
* ბერად აღკვეცილი ქართველი მეფეები და მათი ოჯახი წევრები

## სქოლიო 
კატეგორია:საქართველოს სამეფოს ბაგრატიონები
კატეგორია:დავით IV აღმაშენებლის შვილები
ნეუკენი

მინი|310პქ|ნეუკენის პროვინცია და მისი მდებარეობა არგენტინაში
**ნეუკენი** () — ქალაქი არგენტინაში, ნეუკენის პროვინციის დედაქალაქი. მდებარეობს პროვინციის აღმოსავლეთ ნაწილში, მდინარეების — ლიმაისა და ნეუკენის შერწყმის ადგილას. ნეუკენი პატაგონიის უდიდესი ქალაქია, მოსახლეობა შეადგენს 265,000 ადამიანს (2001).

ქალაქი საკმაოდ მნიშვნელოვანი სასოფლო-სამეურნეო ცენტრია, შემოსაზღვრულია რა ნაყოფიერი მიწებით, რომლებსაც მდინარე ლიმაისა და ნეუკენის წყლები რწყავს. მრეწველობის ასევე მნიშვნელოვან დარგს წარმოადგენს ნაბთობქიმიური მრეწველობა, რაც მოიცავს პროვინციის სხვადასხვა ადგილებში ნავთობის მოპოვებას და გადამუშავებას.

## რესურსები ინტერნეტში 
* მუნიციპალიტეტის ოფიციალური საიტი
* ნეუკენის ტურიზმის საიტი 
* ქალაქის რუკა 

კატეგორია:ნეუკენის პროვინციის ქალაქები
ვაგოგო

**ვაგოგო**, *გოგო* – ბანტუ ენათა ოჯახის ხალხი ცენტრალურ ტანზანიაში. 1992 წელს მათი რაოდენობა შეადგენდა 1 300 000  კაცს. მოსახლეობის უდიდესი ნაწილი მუსულმანია. ნაწილი ინარჩუნებს ტრადიციულ რწმენას. 

## ლიტერატურა
* ქსე, თ. IV, თბ. 1979 წ. 

## რესურსები ინტერნეტში
* ვაგოგო 
* გოგო
* Ethnologue entry: გოგო ენა

## სქოლიო
კატეგორია:აფრიკის ხალხები
კატეგორია:ეთნიკური ჯგუფები
სემისისი (ოქრო)

-ის მიერ მოჭრილი სემისისი]]
**სემისისი** (ლათ: *Semissis*, Semi - ლათინურად - ნახევარი) — რომაული ოქროს მონეტა. შეადგენს სოლიდუსის 1/2-ს. მისი წონა იყო 2.24 გრ. სუფთა ოქრო. მიმოქცევაში იყო გვიანდელ რომის იმპერიაში და შემდგომ ბიზანტიაში. არ უნდა აგვერიოს სემისში. რომაულ ბრინჯაოს მონეტაში, რომელიც მიმოქცევიდან იმპერატორ ადრიანეს დროს ამოიღეს.

## რესურსები ინტერნეტში
*სემისისი ვორთპოინტზე
*არქეოლოგიური სიტი 

კატეგორია:რომაული მონეტები
კატეგორია:ბიზანტიური მონეტები
პოსადასი (ქალაქი)

**პოსადასი** — ქალაქი არგენტინაში, მისიონესის პროვინციის დედაქალაქი. მდებარეობს პროვინციის ჩრდილოეთში, მდინარე პარანას მარცხენა სანაპიროზე, პარაგვაის ქალაქ ენკარნასიონის მოპირდაპირე მხარეს. მოსახლეობა შეადგენს 255,052 ადამიანს (2001).

პოსადასი პროვინციის პოლიტიკური, ეკონომიკური და კულტურული ცენტრია. მრეწველობსი მნიშვნელოვანი დარგებია ავეჯის, თამბაქოს, საფეიქრო და კვების მრეწველობა. ასევე ვაჭრობა და მომსახურების სფერო.

## რესურსები ინტერნეტში
*  მუნიციპალიტეტის ოფიციალური საიტი
*  მისიონესის უნივერსიტეტი
* ინფორმაიცა პოსადასზე

კატეგორია:მისიონესის პროვინციის ქალაქები
პარანა (არგენტინა)

**პარანა** — ქალაქი არგენტინაში, ენტრე-რიოსის პროვინციის დედაქალაქი. მდებარეობს მდინარე პარანას აღმოსავლეთ სანაპიროზე, მეზობელი სანტა-ფეს პროვინციის დედაქალაქ სანტა-ფეს მოპირდაპირედ. ქალაქის მოსახლეობა შეადგენს  237 968 ადამიანს (2001).

პარანა არა მარტო პროვინციის პოლიტიკური ცენტრია. ამავე დროს, ის მნიშვნელოვანი სამდინარო პორტია, რასაც დიდი მნიშვნელობა აქვს მეზობელი პროვინციებიდან ტვირთების გადაზიდვაში. მრეწველობის მნიშვნელოვანი დარგებია ცემენტის, ავეჯისა და კერამიკის წარმოება.

ქალაქის ცენტრში თავს იყრის კოლონიური პერიოდის მრავალი ეკლესია. პარანა ქალქ სანტა-ფესთან დაკავშირებულია გვირაბით, რომელიც 1969 წელს გაიხსნა.

## რესურსები ინტერნეტში
*ოფიციალური საიტი 
*ენტრე-რიოსის უნივერსიტეტი

კატეგორია:ენტრე-რიოსის პროვინციის ქალაქები
Prospect Hummer

***Prospect Hummer*** — Animal Collective-ის პირველი EP დისკი, გამოცემული 2005 წლის მაისში. ეს იყო ჯგუფის პირველი თანამშრომლობა ვაშტი ბანიანთან.

## ჩაწერა
2004 წლის ევროპული ტურნეს დროს ედინბურგში ჯგუფმა გაიცნო ბრიტანელი ფოლკის მომღერალი ვაშტი ბანიანი. საბოლოოდ ბანიანმა ჩაწერა ვოკალი ყველა სიმღერისთვის, Baleen Sample-ის გარდა. Avey Tare, Panda Bear და Deakin მთელი EP-ის ჩაწერაში მონაწილეობდნენ. Geologist-ი კი, რომელიც ვერ წავიდა ტურნეზე სამსახურის გამო, მხოლოდ Baleen Sample-ზეა. პირველი ორი სიმღერა არის ნარჩენები Sung Tongs-ის სესიებიდან, თავიდან ჩაწერილი ბანიანთან ერთად. სამი სიმღერის ჩასაწერად მათ სამი დღე ჰქონდათ.

ალბომის გამოსვლის შემდეგ FatCat Records-მა კონტრაქტი გააფორმა ვაშტი ბანიანთან, რომელმაც ჩაწერა და გამოსცა თავისი მეორე სტუდიური ალბომი, Lookaftering, ოცდათხუთმეტწლიანი პაუზის შემდეგ.

## სიმღერების სია
## სქოლიო
კატეგორია:2005 წლის EP-ები
კატეგორია:Animal Collective-ის EP-ები
კატეგორია:FatCat Records-ის ალბომები
სიტარი

thumb|სიტარი
**სიტარი** (ჰინდი: सितार, ბენგალ: সেতার, ურდუ: ستار, სპარს: سی‌تار ) — ინდური მრავალსიმიანი მუსიკალური ინსტრუმენტი მდიდარი ორკესტრული ხმებით.

სიტარს 7 მთავარი სიმი აქვს. გარდა ამისა, სიტარზე 9-13 რეზონანსური სიმია, რომელთაც ტარაფები ჰქვია. რეზონანსული სიმები, მთავარი სიმების გამოძახილზე ქმნიან უნიკალურ ხმას, რაც მას სხვა საკრავებისგან განასხვავებს. ხმა მიიღება სპეციალური მედიატორით, „მიზრაბი“, რომელიც საჩვენებელ თითზე იცმევა.

სახელი, სავარაუდოდ, აღმოსავლეთის ბევრი სიმიანი ინსტრუმენტის წინაპარ სპარსულ „სეტარიდან“ მოდის. სიტარი ინდოეთში XIII ს-ში მუსლიმთა გავლენის ძლიერების ხანაში გაჩნდა და დაახლოებით ისე გამოიყურებოდა, როგორც ახლო ნათესავი - ტაჯიკური სეტორი, რომელიც სამსიმიანია (*„სე“* ნიშნავს სამს). თუმცა ინდოეთში ინსტრუმენტი გარდაიქმნა: საშუალო ზომის ხის რეზონატორი ჩაანაცვლეს დიდი გოგრისებრით, გარდა ამისა დაამატეს მეორე გოგრისებრი რეზონატორიც, რომელიც გრიფის თავზეა მიმაგრებული; დეკა მდიდრულად გააფორმეს ვარდის ხითა და სპილოს ძვლით, ხოლო მიმაგრებული წყობები კი ჩაანაცვლეს მეტალის თაღისებრით.

## ცნობილი სიტარისტები
* ანუშკა შანკარი
* მუშარაფ ხანი
* რავი შანკარი
* ჯორჯ ჰარისონი

## სიტარი როკ-მუსიკაში
* ჯგუფ როლინგ სტოუნზის სიმღერა „Paint It Black-ში“, სიტარი არის სოლო ინსტრუმენტი.
*ჯიმი ჰენდრიქსისა და ბრაიან ჯონსის (როლინგ სტოუნზის წევრი) ერთობლივ ნამუშევარ „My little one-ში“, ბრაიან ჯონსი უკრავს სიტარზე.
*მეტალიკის სიმღერა „Wherever I May Roam-ის“ შესავალი იკვრება სიტარზე.
*ბეჰემოთის სიმღერა „Shemhamforash-ში“ ალბომ Evangelion-დან.
*სტივ ვაის კომპოზიცია - „Bangkok-ში“.
*The Beatles-ის სიმღერებში - „Norwegian Wood“ (როკმუსიკაში პირველად), „Love You To“, „Within You Without You“ და „The Inner Light“.

## სიტარი ელექტრონულ მუსიკაში
*პროდიჯის თრექ „Smack my b**** up-ში“, რომელიც უცხო კომპოზიციიდანაა, არის სიტარი.

## რესურსები ინტერნეტში
* რავი შანკარის საიტი

### YouTube-ზე
* რავი შანკარი შვილ ანუშკა შანკართან ერთად: რაგა „რანგილა პილოუ“
* რავი შანკარი შვილ ანუშკა შანკართან ერთად: რაგა „ანანდი კალიანი“
* ანუშკა შანკარი
* ანუშკა შანკარი ფესტივალზე შვეიცარიაში
* სიტარისა და საროდის დუეტი

კატეგორია:სიმებიან-ჩამოსაკრავი საკრავები
კატეგორია:ინდური მუსიკა
რავსონი

**რავსონი** — ქალაქი არგენტინაში, პატაგონიის რეგიონში, ჩუბუტის პროვინციის დედაქალაქი. მოსახლეობა შეადგენს 33.806 ადამიანს (2008). მიუხედავად იმისა, რომ ის პროვინციის დედაქალაქია, მოსახლეობის რაოდენობის მხრივ, ამავე პროვინციის სხვა ქალაქებს ჩამორჩება. დედაქალაქი გახდა 1957 წელს, როდესაც ჩუბუტის პროვინციის სტატუსი მიენიჭა.

ქალაქიდან 5 კილომეტრის მოშორებით, ატლანტის ოკეანეზე მდებარეობს რავსონის პორტი.

ქალაქი 1865 წლის 15 სექტემბერს დააარსა პოლკოვნიკმა ხულიან მურგამ. პირველ მოსახლეებს წარმოადგენდნენ უელსელი იმიგრანტები. სახელი ეწოდა დოქტორ გილერმო რავსონის პატივსაცემად, რომელიც იმ დროისთვის არგენტინის შინაგან საქმეთა მინისტრი იყო და რომელიც მხარს უჭერდა არგენტინის ტერიტორიაზე უელსელების დასახლებას.

## რესურსები ინტერნეტში
* ჩუბუტის პროვინციის დეტალური რუკა 
* ქალაქის რუკა 
* ჩუბუტის ტურისმის სააგენტო 

კატეგორია:ჩუბუტის პროვინციის ქალაქები
ბოდჰნათჰი

**ბოდჰნათჰი** (დევანაგარი: बौद्धनाथ) (ასევე ჰქვია **ბუდდჰანათჰი** ან **ბაუდჰანათჰი** ან *ქჰასა ჩაიტჲა*) არის კატმანდუს ერთ-ერთი უწმინდესი ბუდისტური ადგილი, ნეპალი. მდებარეობს კატმანდუს ცენტრალურ და ჩრდილო-აღმოსავლეთ გარეუბნებიდან 11 კმ-ში. სტუპას მასიური მანდალა ნეპალის უდიდეს სფერულ სტუპად აქცევს.

ძველი სტუპა მსოფლიოში ერთ-ერთი უდიდესია. ბოდჰნათჰის გარშემო, ჩინეთიდან დიდი რაოდენობით ლტოლვილი მოსახლეობის გამო, 50-მდე ტიბეტური გომპაა აგებული (მონასტერი). 1979-დან ბოდჰნათჰი იუნესკოს მსოფლიო მემკვიდრეობის სიაშია. სვაიამბჰუნათჰთან ერთად, კატმანდუში ტურისტთათვის ყველაზე პოპულარული ადგილია.

სტუპა ტიბეტიდან მომავალ ძველ სავაჭრო გზაზეა, რომლიდანაც შედის კატმანდუს ველზე. მრავალი საუკუნის განმავლობაში, ტიბეტელი ვაჭრები აქ ისვენებდნენ და ლოცვებს აღავლენდნენ. ნათქვამია, რომ სტუპაში ბრძენ კაშიაპას ნაწილებია ჩამარხული.

## ისტორია
*გოპალარაჯავამშავალის* მიხედვით, ბუდჰნათჰი დააარსა ნეპალის მეფე შივადევამ (590–604); სხვა მატიანეები კი მეფე მანადევას (464–505) მეფობის ხნით ათარიღებენ.

ტიბეტის იმპერატორი ტრისონგ დეცენიც (755–797) ტრადიციულად დაკავშირებულია ბოდჰნათჰის სტუპის მშენებლობასთან. ბოდჰნათჰი ჰელამბუელმა *იოლმო ნგაკჩანგ საკია ზანგპომ* აღადგინა.

## გალერეა

Image:Boudhanath_Img291.jpg|ბოდჰნათჰის ტაძარი
Image:0514_Seeking_Shadow_Kathmandu_Bodnath_2006_Luca_Galuzzi.jpg|ბოდჰნათჰის ტაძარზე მოცურავე ჩრდილი
Image:BoudhanathStupa.jpg

Image:P37275-Kathmandu-Boudhanath.jpg|პანორამული ხედი

## იხილეთ აგრეთვე
*სვაიამბჰუნათჰი

## სქოლიო
## ლიტერატურა
**The Legend of the Great Stupa and The Life Story of the Lotus Born Guru*. Keith Dowman. (1973). Tibetan Nyingma Meditation Center. Dharma Books. Berkeley, California. 
**Psycho-cosmic Symbolism of the Buddhist Stūpa*. Lama Anagarika Govinda. (1976) Dharma Books. Berkeley, California. ISBN 0-913546-35-6; ISBN 0-913546-36-4 (pbk).

## რესურსები ინტერნეტში
* Boudhanath.com ბოდჰნათჰის სტუპა კატმანდუ ნეპალი
* ნეპალის ბოდჰნათჰის სტუპის ვიდეოგიდი 
* ბოდჰნათჰის ვირტუალური ტური
* Boudhanath at Khandro.net : Information on Legends and Prophecies 
* Bodhnath Stupa: Boudhanath Virtual Tourist web-site 

კატეგორია:ბუდიზმი
კატეგორია:ნეპალი
მარ-ჩიკიტა

**მარ-ჩიკიტა** () — უდიდესი მარილიანი ტბა არგენტინაში. მდებარეობს კორდოვის პროვინციაში, ზღვის დონიდან 69 მეტრ სიმაღლეზე. ფართობი მკვეთრად იცვლება 2000-დან 45000 კმ²-მდე. მაქსიმალური სიღრმე — 19 მ.

ტბაში მდებარეობს რამდენიმე კუნძული, რომელთა შორის უდიდესია მედანო (სიგრძე 2 კმ, სიგანე 150 მ). 

## იხილეთ აგრეთვე 
* არგენტინის ტბების სია

## ლიტერატურა
## რესურსები ინტერნეტში
* კორდოვის პროვინციის ჰიდროგრაფია  
* კორდოვის პროვინციის მთავრობის საიტის სპეციალური განყოფილება  

კატეგორია:არგენტინის ტბები
კატეგორია:ტბები ანბანის მიხედვით
Die Alive (სიმღერა)

„**Die Alive**“ —  ტარია ტურუნენის ალბომის *My Winter Storm* მეორე სინგლი. სინგლი 2008 წლის 7 მარტს Universal Music-ს პატრონაჟით გამოვიდა. ოფიციალური ვიდეო გადაიღეს დეკემბერში, ხოლო პრემიერა იანვარში გაიმართა.

## სიმღერა 
სიმღერა დაიწერა შვედი კომპოზიტორების, ანდერს ვოლბეკის, მათიას ლინდბლომისა და თვით ტარია ტურუნენის მიერ.2008 წლის 16 იანვარს ტარიამ თავის ბლოგზე ალბომის „My Winter Storm“ ყველა სიმღერის განმარტება გამოაქვეყნა, მათ შორისაა „Die Alive“:

## მუსიკალური ვიდეო 
ეს ვიდეო შესამჩნევად ბნელია ტარიას ნებისმიერ სხვა ვიდეოებთან შედარებით, რაც გამოწვეულია სიმღერის ტექსტისა და თემატიკის გამო.

## სიმღერების სია 
# Die Alive (Album Version)
# Die Alive (Alternative Version)
# Lost Northern Star (Ambience Sublow Mix)
# Calling Grace (Full Version)
# Die Alive (Video)

კატეგორია:ტარია ტურუნენის სიმღერები
კატეგორია:2008 წლის სინგლები
კატეგორია:სიმფონიური მეტალ სიმღერები
კატეგორია:2008 წლის სიმღერები
ლაგო-არხენტინო

**ლაგო-არხენტინო** () — მტკნარი ტბა არგენტინაში. მდებარეობს სანტა-კრუსის პროვინციაში, პატაგონიის ანდების აღმოსავლეთ კალთის ძირას, ზღვის დონიდან 187 მეტრ სიმაღლეზე. ფართობი 1415 კმ². მაქსიმალური სიღრმე 500 მ (ყველაზე ღრმა ტბა სამხრეთ ამერიკაში).

ტბა აღმოაჩინეს ძმებმა ანტონიო და ფრანსისკო ვიედმებმა 1782 წელს. 

ტბა მდებარეობს ლოს-გლასიარესის ეროვნული პარკში, სადაც მყინვარების დიდი რაოდენობა გვხვდება, რომლის სანახავადაც მრავალი ტურისტი მიდის. ტბა საუკეთესო ადგილია თევზაობისათვის. 

## იხილეთ აგრეთვე
* არგენტინის ტბების სია

## რესურსები ინტერნეტში
* ლაგო-არხენტინო ტბების ეკოლოგიის საერთაშორისო კომიტეტის საიტზე   
* ლაგო-არხენტინო სანტა-კრუსის პროვინციის საიტზე 

კატეგორია:არგენტინის ტბები
კატეგორია:ტბები ანბანის მიხედვით
კირბალის წმინდა გიორგის ეკლესია

**კირბალის წმინდა გიორგის ეკლესია** – ეკლესია გორის მუნიციპალიტეტის სოფელ კირბალის დასავლეთით, ორი კილომეტრის მანძილზე. თარიღდება გვიანდელი ფეოდალური ხანით. 

ეკლესია დარბაზულია (10,6 X 6,2 მ), ნაგებია რიყისა და ნატეხი ქვით. შენობას სამხრეთით არქიტრავით გადახურული კარი და თაღოვანი სარკმელი აქვს. თითო ასეთივე სარკმელია აღმოსავლეთ და დასავლეთ მხარესაც. სწორკუთხა აფსიდში, სარკმლის ორივე მხარეს თითო ოთხკუთხა ნიშია. დარბაზის განივი კედლები წყვილი ორსაფეხურიანი პილასტრით თითქმის ორ თანაბარ ნაწილად იყოფა. კამაროვანი გადახურვა ემყარება დარბაზის შუა საბჯენ, დასავლეთის კედლის მიმდებარე და აფსიდის მარტივპროფილიანი პილასტრებზე დაყრდნობილ თაღებს. სახურავი ორფერდაა, ფილაქვის.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
ტყუპის ეკლესია

მინი
**ტყუპის ეკლესია** – არქიტექტურული ძეგლი გორის მუნიციპალიტეტის სოფელ კოშკების განაპირას, სკრის ხეობაში. თარიღდება გვიანდელი ფეოდალური ხანით. 

ეკლესია დარბაზულია  (6,8 X 5,1 მ), ნაგებია ქვით. შესასვლელი სამხრეთითაა. ნახევარწრიულ საკურთხეველში და დასავლეთ კედელში თითო სარკმელია. ქვის კაკნკელში სამი ნიშია. დარბაზი გადახურულია კამარით, რომელიც სამ საბჯენ თაღს ეყრდნობა. შენობა შიგნიდან შელესილია.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
ნორმალური განაწილება

300px|thumb|ნორმალური განაწილება გრაფიკულად
ალბათობის თეორიაში **ნორმალური** **განაწილება** (იგივე **გაუსის განაწილება**) წარმოადგენს უწყვეტი ტიპის განაწილებას. ის აღწერს ისეთი შემთხვევითი სიდიდის განაწილებას, რომელიც კონცენტრირებულია ერთი მნიშვნელობის ირგვლივ. გრაფიკულად ნორმალურ განაწილების სიმკვრივეს ზარის ფორმა აქვს. ანალიზურად იგი შემდეგნაირად ჩაიწერება:

f(x) = \tfrac{1}{\sigma\sqrt{2\pi}}\; e^{ -\frac{(x-\mu)^2}{2\sigma^2} },

სადაც \mu პარამეტრი წარმოადგენს განაწილების მათემატიკურ ლოდინს, ანუ x-ის იმ მნიშვნელობას, რომლის გარშემოც კონცენტრირდება განაწილება (რომლის მოხდენის ალბათობაც ყველაზე დიდია), ხოლო \sigma^2 ახასიათებს განაწილების დისპერსიას (იგივე **ვარიაციას**), ანუ გაფანტულობას. რაც უფრო დიდია ამ უკანასკნელის მნიშვნელობა, მით უფრო "ბრტყელია" განაწილების სიმკვრივის გრაფიკი და პირიქით. ფუნქცია სიმეტრიულია x=\mu წრფის მიმართ და სრულდება პირობა p(x)→0, როდესაც x→±∞, ანუ რაც უფრო გადახრილია მნიშვნელობა მათემატიკური ლოდინიდან, მით უფრო ნაკლებია მისი მოხდენის ალბათობა.

კერძო შემთხვევაში, თუ \mu=0 და \sigma^2=1 მაშინ გვაქვს **სტანდარტული ნორმალური განაწილება**.

ნორმალური განაწილება ერთი-ერთი ყველაზე ხშირად გამოყენებადი და ფართოდ გავრცელებული განაწილებაა, რაც განპირობებულია მისი დიდი როლით ცენტრალურ ზღვარით თეორემაში. ცენტრალური ზღვარითი თეორემის მიხედვით, დამოუკიდებელი და ერთნაირად განაწილებული გარკვეული ტიპის შემთხვევითი სიდიდეების საშუალო არითმეტიკული მიისწრაფის სტანდარტული ნორმალური განაწილებისკენ, როდესაც ამ შემთხვევითი სიდიდეების რაოდენობა უსასრულოდ იზრდება. პრაქტიკულად ეს ნიშნავს, რომ იმ მოვლენათა განაწილება, რომლებზეც ბევრი დაახლოებით ერთნაირი ფაქტორი მოქმედებს, შეიძლება ჩაითვალოს სტანდარტულ ნორმალურ განაწილებად. მაგალითად, რაიმე ობიექტის სიგრძის გაზომვის ცდომილებები განაწილებულია სტანდარტული ნორმალური განაწილებით.

ნორმალური განაწილება პარამეტრებით μ და σ2 აღინიშნება როგორც N(\mu,\sigma^2). კერძოდ, სტანდარტული ნორმალური განაწილება აღინიშნება, როგორც N(0,1).

კატეგორია:მათემატიკა
კატეგორია:ალბათობის თეორია
კატეგორია:ალბათური განაწილებები
კოშკების ღვთისმშობლის ეკლესია

მინი
**კოშკების ღვთისმშობლის ეკლესია** — არქიტექტურული ძეგლი გორის მუნიციპალიტეტის სოფელ კოშკების ჩრდილო-აღმოსავლეთით, მდინარე სკრის მარჯვენა ნაპირზე. თარიღდება X საუკუნის მეორე ნახევრით.            
      
ეკლესია დარბაზულია. მოცულობით საშუალო ზომისაა. შიდა კედლები ნაგებია მცირედ დამუშავებული ქვით, კონსტრუქციის ნაწილები და ფასადები — კარგად გათლილი კვადრებით. ეკლესიას გალავნის არსებობის კვალი დასავლეთით ატყვია. სამხრეთითა და დასავლეთით ჰქონია მინაშენები მათი ფრაგმენტები მიწის ფენითაა დაფარული. ეკლესიას ორი შესასვლელი აქვს — დასავლეთით (ამოქოლილია) და სამხრეთით. ნახევარწრიულ აფსიდში ერთი სარკმელია, მის ქვეშ სატრაპეზო ქვა დგას. ქვის ორივე მხარეს თითო ნიშია. სამხრეთით და დასავლეთით თითო სარკმელია. შიგნით დარბაზი გადახურულია ცილინდრული კამარით, რომელიც ეყრდნობა საბჯენ თაღსა და აფსიდის კონქისა და დასავლეთის კედლის მიმყოლ თაღებს. კედლები შიგნიდან შემოსილია მცირედ დამუშავებული ქვებით, ხოლო კონსტრუქციული დეტალები როგორიცაა: კამარა, კონქი, პილასტრები, თაღები და კარ-სარკმლების წირთხლები — კარგად თლილი კვადრებით. საკურთხევლის იატაკი ერთი საფეხურითაა აწეული. ეკლესიის კედლები მოხატული ყოფილა. შემორჩენილია მცირე ფრაგმენტები, რომლებიც შიგნით ნანთები ცეცხლის ბოლს გაუშავებია. მაინც ირჩევა ჯერ კიდევ შარავანდებიანი ფიგურები. ეკლესიის მხატვრობა შენობის თანამედროვე არ უნდა იყოს. ის სავარაუდოდ უფრო გვიანდელი პერიოდისაა. ეკლესიის კედლის თაღები ზოგი მაღალია, ზოგი-დაბალი, ნახევარწრიულიცაა და ოვალურიც. ყველა პილასტრი და აფსიდის კუთხეებიც მთავრედება კაპიტელებით, რომელთა უმრავლესობაც ორნამენტირებულია.

ყველაზე მეტი ყურადღება აღმოსავლეთის ფასადს ეთმობა. სარკმელს ზემოთ აქ მოთავსებულია ორი დიდი ქვა. უშუალოდ სარკმელზე მოთავსებულია ქვა თითქმის კვადრატული ფორმისაა. მასზე გამოსახულია ტოლმკლავა „აყვავებული“ ჯვარი. ქვა მორთულია წვრილი ლილვითა და ორნამენტოვანი არშიით. გამოყენებულია წნულიც. ზედა ფილა მოგრძო სწორკუთხედია. ფილა ძირითადად ორადაა გაყოფილი. მთავარს წარმოადგენს წესიერ ნახევარწრეში მოთავსებული ექვსქიმიანი ვარსკვლავი, წრის გვერდით ნაწილები ორნამენტებითაა შემკული, ზედა ნაწილი კი ასომთავრულ ქარაგმულ წარწერას უჭირავს. ფილის ზედა ნაწილის ცენტრში მცირე ზომის ჯვარია ორ ოვალში ჩამჯდარი. ამ ფილაზე მოთავსებულია ეპიგრაფიკა ისეა განლაგებული, რომ მორთულობის როლსაც ასრულებს. წარწერა ოთხი სტრიქონისაგან შედგება. პირველი ორი სტრიქონს ქვის მთელი სიგრძე უჭირავს, ხოლო ორი დანარჩენი მოთავსებულია ქვემოთ, წრეში, ექვსქიმიანი ვარსკვლავის გვერდებზე. წარწერის შინაარსი დაახლოებით ასეთია: ამ ქვის დამდები არის ლომი, რომელიც იტყობინება: *„ესე ქვაი მე ლომან დავსუი ჩემითა ფასითო“.* ლომი შესაძლოა იყოს ქტიტორი, მაღალი წოდების წარმომადგენელი, სავარაუდოა ამ კუთხის მფლობელიც.

ამავე, აღმოსავლეთის ფასადის მარცხენა კუთხეში მოცემულია მამაკაცის წელსზედა გამოსახულება ვედრების პოზით. შესაძლოა ეს ქტიტორია. აქვეა ქვა თაღის გამოსახულებით. დასავლეთის ფასადზეც მოჩუქურთმებულია ზედა და ქვედა ნაწილი. აქვეა ლენტოვანი წნული, მარტივი ჯვრები, ცხენის გამოსახულება, ხელის მტევანი მკლავის ნაწილით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990

## სქოლიო
კატეგორია:გორის მუნიციპალიტეტის ტაძრები
კატეგორია:ღვთისმშობლის სახელობის ეკლესიები
კატეგორია:ეროვნული მნიშვნელობის კატეგორიის კულტურის უძრავი ძეგლები
კატეგორია:X საუკუნის ეკლესიები
მარანის კოშკები

**მარანის კოშკები** — კოშკები გორის მუნიციპალიტეტის სოფელ მარანის მახლობლად. 

პირველი კოშკი დგას სოფლის განაპირას, ჩრდილოეთით, თარიღდება XVII საუკუნით. ნაგებია რიყის ქვით (8,2 X 7,8 მ). შემორჩენილია ნაგებობის სარდაფი (ამოვსებულია ნანგრევებით) და სამი სართული. შესასვლელი სამხრეთით მეორე სართულზეა. პირველი სართულის აღმოსავლეთ და სამხრეთ კედელში თითო სარკმელია. აღმოსავლეთ კედელში სამი სათოფურია, მოპირდაპირე კედელში - ერთი. ჩრდილოეთ კედელი ყრუა. პირველი სართული მეორეს უკავშირდება ქვის კიბით, რომელიც აღმოსავლეთ კედელს მიჰყვება. მეორე სართულის ჩრდილოეთ კედელი ყრუა. დანარჩენებში გაჭრილია რამდენიმე ცალმაგი და ორმაგი სათოფური. კოშკში, იქ, სადაც კედელი სქელია სათოფური არ არის, ზოგან კი სათოფურების მოსაწყობად კედელში საგანგებო ნიშებია ჩაშენებული. კედლებს სამი მხრიდან მიშენებული აქვს კონტრფორსები. მესამე სართულის კედლები თითქმის მთლიანად დანგრეულია. შემორჩენილია მხოლოდ დაკიდულ აივანზე გასასვლელი კარი. სართულებსშუა გადახურვა ხის იყო, კოჭოვანი.

მეორე კოშკი დგას სოფლის სამხრეთ ნაწილში, თარიღდება XVII-XVIII საუკუნეების მიჯნით. ნაგებობა გეგმით კვადრატულია (9,6 X 9,6 მ), ნაგებია რიყის ქვით. კედლების შიდა პირზე და კამარაზე გამოყენებულია აგური. კოშკი საცხოვრებელ-საბრძოლოა. ძლიერ დაზიანებულია, შემორჩენილია მხოლოდ ორი სართულის კედლების ფრაგმენტები. შესასვლელი აღმოსავლეთითაა, პირველ სართულზე. ამ სართულის ცენტრში ერთი დახურული კვადრატული სათავსია. კარის პირდაპირ მოზრდილი ბუხარია, გვერდებზე - ღრმა და მაღალი ნიშები. მომცრო ნიშები დანარჩენ სამ კედელშიცაა. სათავსი ჩრდილოეთ და სამხრეთ კედლებში გაჭრილი კარით გადის ტალანებში, რომლებიც ერთმანეთთან არ არიან დაკავშირებული. ტალანების კედლებში ცალმაგი და ორმაგი სათოფურებია. სათავსი გადახურულია ჯვაროვანი გუმბათით. შესასვლელის მარცხნივ მდებარე კიბით პირველი სართული უკავშირდება მეორეს. მეორე სართულიდან შემორჩენილია აღმოსავლეთ კედლის მცირე ნაწილი, რამდენიმე სათოფურით.

## ლიტერატურა
* საქართველოს ისტორიისა და კულტურის ძეგლთა აღწერილობა, ტ. 5. თბ., 1990.

კატეგორია:გორის მუნიციპალიტეტის კოშკები
People (Animal Collective-ის EP)

***People*** — ჯგუფ Animal Collective-ის მეორე EP დისკი, გამოცემული 2006 წლის ოქტომბერში. პირველი სამი სიმღერა ჩაიწერა *Feels* -ის სესიების დროს, ხოლო People-ის საკონცერტო ვერსია ჩაწერეს ტურნეში 2005 წლის მარტში, ცოტა ხნით ადრე სესიებამდე.

## სიმღერების სია
## სქოლიო
კატეგორია:2006 წლის EP-ები
კატეგორია:Animal Collective-ის EP-ები
კატეგორია:FatCat Records-ის ალბომები
ალეხანდრო სილვა

**ალეხანდრო სილვა** — ჩილელი გიტარისტი, რომელიც მოღვაწეობს მძიმე მეტალის ჟანრში. უკეთ ცნობილია, როგორც მისი საკუთარი ჯგუფის, Alejandro Silva Power Cuarteto, დაფუძნებელი და მთავარი გიტარისტი.

სილვამ გიტარის დაკვრა თოთხმეტი წლის ასაკიდან დაიწყო. 2004 წელს G3-ის ტურნეზე ჩილეში მან დაუკრა ისეთ გიტარისტებთან ერთად, როგორებიც არიან მარტი ფრიდმანი, ჯო სატრიანი, სტივ ვაი და ბილი შიჰანი.

ალეხანდრო სილვა არის ასევე გიტარის მასწავლებელი და ხმის ინჟინერი.

## დისკოგრაფია 
## რესურსები ინტერნეტში 
*ალეხანდრო სილვას ოფიციალური საიტი
*Guitar Nine Records - ალეხანდრო სილვა 
*Biografía externa 
*Cancionero en LaCuerda.net 
*"Alejandro Silva llega cargado de guitarras"  Article in Crónica de Chile
*Guitarristas - Alejandro Silva - El Rincón del Guitarrista 
*"En Chile queda mucho trabajo para inculcar cultura rockera"  Interview.

კატეგორია:მძიმე მეტალ გიტარისტები
კატეგორია:G3
კატეგორია:ცოცხალი ადამიანები
ეკლესია საწყალი

**ეკლესია საწყალი** – ეკლესია გორის მუნიციპალიტეტის სოფელ კოშკების შალიკაანთ უბანში, მთის ფერდობზე. თარიღდება გვიანდელი ფეოდალური ხანით.

ეკლესია დარბაზულია (7,5 X 4,7 მ), ნაგებია ქვიშაქვით, სარკმლის თავსართები შირიმისაა. აღმოსავლეთის კედელი დაშენებულია კლდეზე. შენობა დაზიანებულია: ჩამონგრეულია კამარა, კედლების ზედა ნაწილი გამოფიტულია. სამხრეთ-აღმოსავლეთ კუთხეში ბუდიდან დაძრულია საპირე ქვები. ორივე მხრიდან თაღოვანი, ტიმპანიანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე თაღოვანი სარკმელია, რომლის ორივე მხარეს მცირე ზომის სწორკუთხა ნიშებია. ერთი თაღოვანი სარკმელი დარბაზის დასავლეთ კედელშია, ჩრდილოეთ კედელში სწორკუთხა სარკმელია. კამარა ეყრდნობა დასავლეთ კედლის საბჯენ თაღს და გრძივი კედლების შუაში მოთავსებულ იმპოსტებს. იმპოსტები აქვთ საკურთხევლის მხრებსა და დასავლეთის კუთხის პილასტრებსაც. დარბაზი შელესილია.

## ლიტერატურა
კატეგორია:გორის მუნიციპალიტეტის ტაძრები
მერეთის წმინდა გიორგის ეკლესია

**მერეთის წმინდა გიორგის ეკლესია** — ეკლესია გორის მუნიციპალიტეტის სოფელ მერეთის განაპირას, ჩრდილო-აღმოსავლეთით, სასაფლაოზე. აშენებულია 1818 წელს.

ეკლესია დარბაზულია (12 × 6,7 მ), ნაგებია რიყის ქვით, კუთხეები თლილი ქვისაა, ლავგარდანი — აგურის. შესასვლელები სამხრეთით და დასავლეთითაა. სამხრეთის შესასვლელი სწორკუთხაა, გარედან დასრულებულია დეკორატიული ტიმპანით. დასავლეთისა თაღოვანია და გარედან სწორკუთხა ჩარჩოშია ჩასმული. ნახევარწრიულ აფსიდში ღერძზე განიერი თაღოვანი სარკმელია, რომლის ორივე მხარეს თაღოვანი ნიშებია. ორ-ორი თაღოვანი სარკმელი ჩრდილოეთისა და სამხრეთის კედლებშია. დარბაზის გრძივ კედლებზე წყვილი ორსაფეხურიანი პილასტრია, რომლებსაც ეყრდნობა შეისრული კამარის საბჯენი თაღი. დასავლეთის შესასვლელის თავზე, კედელში ვიწრო პატრონიკეა. მასზე ასასვლელი კიბეც იმავე კედელშია დატანებული. პატრონიკეს დასავლეთით პატარა სარკმელი აქვს, ხოლო დარბაზის მხარეს — საკმაოდ განიერი თაღოვანი ღიადი. ეკლესიის კედლები შიგნით და გარეთ შელესილია. დასავლეთ ფასადის ფრონტონის ქვეშ, აგურის წყობაში, გამოყვანილია საკმაოდ დიდი ჩაწეული ჯვარი. სამხრეთ ფასადის დასავლეთ კუთხეში, 1,8 მეტრის სიმაღლეზე ჩასმულია დიდი ზომის თლილი ქვა წარწერით, რომელიც გვამცნობს ძეგლის აშენების თარიღს. ეკლესიის ლავგარდანი სამსაფეხურიანია. ორფერდა სახურავის კრამიტი მოგვიანებით თუნუქის ფურცლებით შეუცვლიათ.

## ლიტერატურა 
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XIX საუკუნის ეკლესიები
მეღვრეკისის იოანე ნათლისმცემლის ეკლესია

**მეღვრეკისის იოანე ნათლისმცემლის ეკლესია** – ეკლესია გორის მუნიციპალიტეტის სოფელ მეღვრეკისის ცენტრში. თარიღდება გვიანდელი ფეოდალური ხანით. 

ეკლესია დარბაზულია (9,8 X 6,3 მ), ნაგებია რიყის ქვით. კარის ჩარჩო, კუთხეები და ზედა სარტყელი მოპირკეთებულია რუხი ქვით. სამხრეთით კარი და ორი სარკმელია, აღმოსავლეთითა და დასავლეთით - თითო სარკმელი. დარბაზი გადახურულია ცილინდრული კამარით. სახურავი ორფერდაა, გადახურულია ღარიანი კრამიტით. ეკლესიას სამხრეთით და დასავლეთით აქვს მინაშენები.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
ნადარბაზევის წმინდა გიორგის ეკლესია

**ნადარბაზევის წმინდა გიორგის ეკლესია** – ეკლესია გორის მუნიციპალიტეტის სოფელ ნადარბაზევის სამხრეთით, სამი კილომეტრის მანძილზე, სასაფლაოზე. თარიღდება გვიანდელი ფეოდალური ხანით. 

ეკლესია დარბაზულია (11,75 X 6 მ), ნაგებია ძირითადად მოყვითალო ქვიშაქვის სხვადასხვა ზომის მოზრდილი პირმოსწორებული ქვებით. ნაგებობის სამხრეთ კედლის დასავლეთ ნაწილში სწორკუთხა შესასვლელია. აღმოსავლეთით, ნახევარწრიულ შვერილ აფსიდში ერთი თაღოვანი სარკმელი (ამოქოლილია) და ერთი სწორკუთხა ნიშია. სარკმლის ქვეშ სატრაპეზო ქვა დგას, საკურთხევლის წინ - ხის კანკელი. თითო სწორკუთხა სარკმელი სამხრეთ და დასავლეთ კედლებშიცაა. დარბაზის გრძივი კედლები დანაწევრებულია თაღოვანი მალებით. ნახევარწრიული კამარით გადახურულ დარბაზს თავდაპირველი სახე შეცვლილი აქვს - შელესილია და შეღებილია მწვანე ზეთის საღებავით ჩრდილოეთ კედელში გაჭრილი სწორკუთხა შესასვლელით (ამოქოლილია) ეკლესია უკავშირდებოდა აფსიდიან სათავსს, რომლისგანაც შემორჩენილია აფსიდისა და დასავლეთ კედლის მცირე ნაწილი. მოგვიანებით ადგილობრივ მოსახლეობას ეკლესიისათვის ჩრდილოეთ მხრიდან მიუშენებია ბეტონის სათავსი, რომელიც გადახურულია შიფერით. ნაგებობას თაროსებრი ლავგარდანი აქვს. სახურავი ორფერდაა, გადახურულია კრამიტით.

## ლიტერატურა
* საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.

კატეგორია:გორის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
Water Curses

***Water Curses*** — ჯგუფ Animal Collective-ის EP დისკი, გამოცემული 2008 წლის მაისში კომპაქტ დისკის სახით. 12 ინჩიან გრამფირფიტაზე ჩანაწერი გამოვიდა 3 ივნისს. პირველი სამი სიმღერა ჩაწერილია Strawberry Jam-ის სესიებზე.  ხოლო Seal Eyeing ჩაიწერა ნიკოლას ვერნესის სტუდიაში ბრუკლინში, ნიუ-იორკში.

გრამფირფიტის ვერსიას მოჰყვება EP-ისMP3 და FLAC ფორმატში გადმოწერის საშუალება.

## სიმღერების სია
## სქოლიო
კატეგორია:2008 წლის EP-ები
კატეგორია:Animal Collective-ის EP-ები
კატეგორია:Domino Recording Company-ს EP-ები